જાપાનના વડાપ્રધાન શિન્ઝો આબે ગુજરાતના અમદાવાદની બે દિવસની મુલાકાતે છે. પહેલી વાર જિંનપિંગ પછી જાપાનના વડાપ્રધાન અમદાવાદની મુલાકાત લઇ રહ્યા છે. તો સામે પક્ષે અમદાવાદ પણ જાપાનના પીએમના સ્વાગતની તડામાર તૈયારીઓ કરી રહ્યું છે. મોંધેરા મહેમાનમાં સ્વાગતમાં અમદાવાદને કોઇ દુલ્હનની જેમ સજાવવામાં આવ્યું છે. જે જગ્યાએથી બન્ને દેશોના પીએમનો કાફલો પસાર થવાનો છે ત્યાં મોટા હોર્ડિંગ્સ લગાવવામાં આવ્યા છે જેમાં જાપાની સમેત હિન્દી, અંગ્રેજીમાં તેમનો સ્વાગત સ્તકાર કરવામાં આવ્યો છે. વળી રિવરફ્રન્ડ અને એલીસ બ્રીજ જેવા બ્રીજોની રોશની જોવા જેવી કરી છે. એટલું જ નહીં એરપોર્ટના રસ્તા પર ઠેર ઠેર નાના મંચ બનાવવામાં આવ્યા છે જેની પર ગુજરાતની ઝાંખી પીએમની મુલાકાત વખતે બતાવવામાં આવશે. ત્યારે અમદાવાદમાં જાપાનના વડાપ્રધાનની આ મુલાકાત પહેલા કેવા સોળ સણગાર કરવામાં આવ્યા છે તે જુઓ આ તસવીરોમાં...